Valerii SLC
syntynyt: 20.11.2012, VARL, 4-vuotias 31.05.2013
kasvattaja: SLC Ponies, Saksa
painotus ja koulutus: kouluratsastus: vaativa B (KRJ I, KTK II)
rekisterinumero: VH12-027-0296
Valerii SLC on prinsessa, tai ainakin tamma kuvittelee itse näin. Valerii on kiltti mutta vähän neitimäinen poni, jossa on kuitenkin sitä jotain, miksi tammaan ihastuu. Neiti on kuin lukion kermaliigaan kuuluva tyttö, jonka huomiota haluaa vaikka ei itse edes tiedä miksi. Valerii onkin aika valikoiva ihmisten suhteen, joillekin tamma näyttää vain luimivan puolensa kun taas joidenkin kanssa neiti on oikea ilopilleri. Valerii ei oikein siedä komentamista, tammaa pitää huijata toimimaan mielensä mukaan ellei halua jokaisesta asiasta mielipiteensä vahvasti ilmoittavaa ponia vierelleen. Jos hoitaja kuitenkin oppii neidin tavoille on Valerii itseasiassa todella kiva ja seurallinen tapaus, joka myös uteliaana tutkii kaikkea uutta. Aina pitää kuitenkin myös muistaa se, että Valerii saattaa päättää, että on ollut liian kauan kiltisti ja vaikkapa järjestää kunnon shown talutuslenkillä. Muiden ponien kanssa kannattaa myös pitää välimatkaa, sillä tämä neiti ei siedä lähelletulijoita hyvin.
Ratsastaessa Valerii on vaikea. Tamma on suustaan varsin haastava, sillä hakeutuu helposti kuolaimen alle ja vaikkei olekaan mikään erityisen kovasuinen, niin saattaa kuolaimen alla ollessaan purra kiinni, jolloin pidätteitä on hyvin vaikea saada läpi. Tamma tarvitseekin paljon ratsastusta istunnalla ja pohkeilla, suuhun kun ratsastaja jää yhtään kiinni niin tuloksena on vain vaikeuksia. Jos liikkeen saa kuitenkin puhtaasti takaata eteen, hakeutuu Valerii rehelliseen peräänantoon ja ratsastus on miellyttävää: tammalla on kykyä ja muotoa liikkua ja tehdä vaikka mitä liikkeitä, ja koska moottorikin on hyvin toimiva niin vaativan luokan tehtävät ovat tamman kanssa saavutettavissa. Valeriin vaikeus tuleekin suunsa lisäksi keskittymisessä, sillä liian usein se on ympäristössä. Valerii on se poni, joka lähinnä riekkuu kevään ensimmäiset kenttätunnit ja pinkoilee talven pakkassäissä.
Esteillä tamma on suoraan sanoen vaikea potenssiin kaksi verrattuna kouluun. Valerii päättää lähes joka estetunti ettei suostu hyppäämään jonkin tietyn laisia puomeja, joiden kohdalla sitten kielletään yhdeksän kertaa kymmenestä. Neiti myös imee varsin ärsyttävästi aivan esteelle hyvin ja kieltääkin sitten aivan viime hetkellä, tai toisena vaihtoehtona hyppää liian suuren hypyn horjuttaen ratsastajan tasapainoa. Valeriilta löytyisi kyllä hyppykykyä, mutta kun luonne on millainen se on, niin tuskin tammaa tullaan koskaan näkemään muualla kuin kotona esteradalla. Kilpailupaikoilla Valerii on vähän pulmallinen, ehdottomasti punaisen rusetin hännässään kantava poni. Lämmittelyn ahtaus on aina yhtä ihanaa, mutta kun tamman kanssa pääsee yksin radalle homma helpottuu huomattavasti ja Valeriin esiintymisinto nostaa päätään.
"Valerii SLC - tallin prinsessaponi, joka tietää olevansa paras ja myös toimii sen mukaisesti. Ratsuna oikea liitokavio, vaikka vaatiikin paljon ratsastajaltaan. "
KTK III ii. Southwood Wiktor
nf m 144cm iii. Wiktick
nf rn 142cm iei. Circlein Towk
nf prn 145cm
e. Camborne Valeria
nf rt 145cm ei. Grey Lord Of Hayle
nf rt 147cm eii. Gallaway Copernicus
nf rt 145cm
eie. Orchid Of Hayle
nf prt 147cm
ee. Camborne Vivid Colors
nf km 143cm eei. Thorntree Red Robin
nf rnkm 142cm
eee. Camborne Mona
nf m 139cm
Emälinja e. Camborne Valeria nf t. Poniniemen Cioccolata (kadonnut) (i. Poniniemen Proteus)
nf t. Poniniemen Queenmind (i. Nerian King's Shadow)
nf t. Poniniemen Valeriana (i. Jefton's Pianist)
nf o. Poniniemen Le Roux KTK II (i. Poniniemen Le Brun)
Kisakalenteri - KRJ sijoituksia 47
04.01.2013 KRJ Taavilan Suomenhevoset vaB 2/50
07.01.2013 KRJ Taavilan Suomenhevoset vaB 4/50
08.01.2013 KRJ Taavilan Suomenhevoset vaB 1/50
09.01.2013 KRJ Taavilan Suomenhevoset vaB 4/50
31.12.2012 KRJ Fiktio heA 3/32
01.01.2013 KRJ Fiktio heA 1/32
20.01.2013 KRJ Fiktio vaB 5/40
21.01.2013 KRJ Fiktio vaB 1/40
24.01.2013 KRJ Fiktio vaB 5/40
25.01.2013 KRJ Fiktio vaB 3/40
09.01.2013 KRJ Tahti vaB 1/30
10.01.2013 KRJ Tahti heA 4/30
10.01.2013 KRJ Tahti vaB 3/30
11.01.2013 KRJ Tahti heA 3/30
11.01.2013 KRJ Tahti vaB 5/30
14.01.2013 KRJ Tahti heA 3/30
14.01.2013 KRJ Tahti vaB 2/30
15.01.2013 KRJ Tahti heA 2/30
15.01.2013 KRJ Bogart&Britanov vaB 4/50
11.02.2013 KRJ Konkkaronkka heA 5/40
11.02.2013 KRJ Konkkaronkka heA 6/40
14.02.2013 KRJ Konkkaronkka heA 6/40
20.02.2013 KRJ Konkkaronkka heA 1/40
08.02.2013 KRJ Fiktio vaB 3/40
09.02.2013 KRJ Fiktio vaB 6/40
30.01.2013 KRJ Mörkövaara vaB 1/40
31.01.2013 KRJ Mörkövaara vaB 2/40
01.02.2013 KRJ Mörkövaara vaB 2/40
18.02.2013 KRJ Fiktio heA 2/40
09.02.2013 KRJ Fiktio vaB 4/40
14.02.2013 KRJ Fiktio vaB 5/40
05.02.2013 KRJ Ravitalli Ikirouta vaB 4/30
07.02.2013 KRJ Suprant vaB 3/40
27.02.2013 KRJ Fiktio vaB 3/60
04.03.2013 KRJ Fiktio vaB 7/60
15.02.2013 KRJ Suprant vaB 1/40
27.02.2013 KRJ Jindabyne heA 5/40
27.02.2013 KRJ Jindabyne vaB 2/40
28.02.2013 KRJ Jindabyne vaB 2/40
01.03.2013 KRJ Jindabyne heA 6/40
24.02.2013 KRJ Sinnesro vaB 2/40
26.02.2013 KRJ Sinnesro vaB 1/40
31.05.2014 KRJ Cup Pirunkorpi heA 44/476
15.02.2013 KRJ Koston suomenhevoset vaB 4/60
16.02.2013 KRJ Koston suomenhevoset vaB 1/60
22.02.2013 KRJ Fiktio vaB 2/32
25.12.2012 Breven Ponies, irtoSERT, Pulmu N.
Kantakirjattu II palkinnolla, Ponitammojen kantakirjatilaisuus 25.10.2013
- tyypikäs tamma, hyvä rotuleima, kaula aavistuksen tasapaksu, hyvä säkä, pitkä vahva selkä, ej takanojoiset ja hieman sapelit
- pitkärunkoinen, hyvä takaosa, jaloissa hyvä luusto
- Sopusuhtainen kokonaisuus. Hieman pysty lapa.
17 + 18 + 16 + 20 = 71p., KTK-II
KRJ laatuarvostelu, heinäkuun laatuarvostelutilaisuus 15.07.2016
8 + 41 + 20 + 20 + 15 = 104 p. KRJ-I
18.04.2014 - Kouluvalmennus, valmentajana Ricky
"Tällä kertaa oli Assin kouluvalmennuksen vuoro. Punaruunikko ponitamma oli vaikuttava näky seisoessaan ylväänä keskellä maneesia. Selkään päästyään Assi teki tammalle oitis selväksi, että tänään ei sallittaisi minkäänlaista kenkkuilua. Annoin parivaljakon verrytellä vapaamuotoisesti, jotta näkisin, kuinka Valerii toimii kouluratsastuksessa. Assilta olin kuullut, että tammalta löytyisi potentiaalia koulun, mutta eikä se aivan kehno ollut esteilläkään, vaikka sen käsittely olikin hankalaa. No, katselin mielenkiintoista verryttelyä. Valerii vaikutti ajoittain rauhalliselta, mutta kuitenkin energiseltä. Tämä tuli ilmi Assin laukatessa tammalla muutaman kierroksen kohtuullisen reipasta tahtia. Neitokainen ei silti näyttänyt juurikaan olevan hengästynyt, vaan pikemminkin entistä virkeämpi. Tästä olikin hyvä aloittaa meidän työntekomme. Pyysin Assia ottamaan Valeriilla pohkeenväistöä kumpaankin suuntaan ravissa. Alkuun ei oikein vaikuttanut sujuvan, näytti pikemminkin siltä, että tamma oli vain itsepäisellä tuulella. Se ei kantanut takaosaansa oikein, mutta muutamalla kokoamisella ja mielenkiinnon herättämisellä saatiin poni kulkemaan kerrassaan kauniisti. Sillä oli hyvä tyyli koota takajalkansa alleen. Vaihdoimme piakkoin tehtävää. Vuorossa oli hiukan sulkutaivutusta ravissa ja avotaivutusta käynnissä. Testasimme myös hiukan vastalaukkaa. Assi sai pidätellä aika rajustikin Valeriita, se näytti siltä, että olisi yrittänyt syöksähtää kuin tykinkuula eteenpäin, mutta lopulta saimme sen mukavan oloisen vastalaukan aikaan. Tähän oli hyvä päättää valmennus."
07.04.2014 - Kouluvalmennus, valmentajana Juli
"Saavuin tänään jälleen Poniniemeen ja nyt lähdimme kaikki kolme samaa matkaa kentälle. Assi nousi selkään ja Valerii hieman luimisteli korviaan tyytymättömän näköisenä. Pyysin alkukäynneille ja samalla kerroin Assille, että harjoittelisimme tänään koottuja askellajeja, laukanvaihtoa askeleessa sekä eilisiä avo - ja sulkutaivutuksia, mutta tällä kertaa ravissa. Alkulämmittelyt sujuivat suhteellisen hyvin ja Valerii tuntui alusta alkaen olevan kuuliaisemmalla tuulella, kuin eilen. Pyysin koottua käyntiä pitkillä sivuilla, jotka sujuivat kiitettävästi. Hiljalleen pyysin ravia ja Assi teki työtä käskettyä, ja jälleen pyysin kokoamaan ravia. "Tehdään pääty-ympyrät ja tällöin aina koottua ravia" kehotin ratsukkoa. Ensimmäisellä pääty-ympyrällä Valerii yritti päästä jälleen kuolaimen alle ja kulki hieman kyttyrässä, mutta tasaisella ratsastuksella ja kevyellä kädellä ratsastaessa Assi sai Valeriin uudelleen kuulolle. Koottu ravi oli todella hyvän näköistä. Siirryimme tässä vaiheessa taivutuksiin ravissa, jolloin Valerii taas tuntui hermostuvan. Muutamat pukittelut, kevätriekkuilut ja lopulta Assi sai taas muistuteltua neitosta kuulolle. Avotaivutukset sujuivat mukisematta, sulkutaivutuksissa jouduin kertaalleen huomauttamaan kunnon liikkeestä, mutta tämän jälkeen sekin sujui kuin suoraan oppikirjasta lukemalla. Hienoa yhteistyötä! Laukkaharjoituksina otimme koottua laukkaa, sekä lopuksi yksi laukanvaihto askeleessa aina koko rata leikkaalla. Ensimmäinen laukanvaihto tapahtui pukin kera, toinen ravin kautta, mutta kolmas kerta toden sanoo, ja laukka vaihtui hyvin tyylikkäästi ja rauhallisesti harkiten. Harjoittelimme tätä muutamaan kertaan, mutta lopetimme, kun hommat luistivat vielä hyvillä mielin Valeriinkin mielestä. Loppuravit - ja käynnit saitte tehdä omassa tahdissanne. Valmennukset sujuivat oikein hienosti, Valerii on selkeästi erittäin kapasiteetikas ja taitava poni!"
06.04.2014 - Kouluvalmennus, valmentajana Juli
"Saavuin Poniniemeen hieman myöhässä, ja Assi olikin jo kentällä lämmittelemässä Valeriin kanssa. Aloitimme heti alkulämmittelyt suoraan ja pyysin Assia ratsastamaan Valeriita alas ja eteen, jotta tamma kulkisi alusta alkaen oikein päin. Alussa Valerii yritti selkeästi liikkua kuolaimen alla, ja olikin ilmeisen haastavaa saada poni kuuliaiseksi. Pienten ärsytyspukkien saattelemana tamma alkoi kuitenkin hiljalleen hakeutua peräänantoon ja pääsimme lopulta aloittamaan kunnon hommia. Ajattelin, että kaksipäiväisen valmennuksen ensimmäisenä päivänä tekisimme hieman helpompia juttuja, kuten lisättyä käyntiä ja ravia, sekä avo - ja sulkutaivutuksia. Lisätyt askellajit pyysin aina koko rata leikkaalla: käynnissä Valerii yritti aluksi pariin kertaan suoraan raville, mutta Assi ratsasti sitä taidokkaasti painoavuillaan ja sai tamman pian liikkumaan lisätyssä käynnissä. Ravi sen sijaan sujui alusta alkaen todella mallikelpoisesti ja Valerii omasikin varsin lennokkaan lisätyn ravin, mikä näytti erittäin hyvältä. Tässä välissä teimme pienet laukkaharjoitukset, pääasiallisesti koottua laukkaa uralla. Valerii toisinaan puski hieman ohjaa vastaan, mutta nöyrtyi hyvin nopeasti Assin tahdolle. Aivan valmennuksen loppupuolella teimme taivutuksia aloittaen avotaivutuksesta. Aluksi Valerii tahtoi siirtää koko takapäänsä uran ulkopuolelle, mutta pienillä korjausliikkeillä Assi sai käännettyä tamman pään sisäpuolelle uraa, ja avotaivutus sujui erittäin mallikkaasti. Sulkutaivutus sujuikin sitten alusta alkaen hyvin ja Valerii hoksasi nopeasti mitä siltä vaaditaan. Valmennuksen loppua kohti Valerii alkoi rauhoittua, vaikka aluksi hieman epäilinkin, kuinkakohan kouluvalmennus näin kevään tullen sujuu temperamenttisen tamman kanssa."
25.12.2013 - Uhmaikä
Kävin SLC Poniesissa vierailemassa, tai siis ihastelemassa Poniniemeen ostettua Valerii SLC:tä. Tamma oli juuri vähän aikaa sitten vieroitettu lempeästä emästään Camborne Valeriasta, ja tämä näkyi. Pikkuneiti Valerii ei oikein suostunut yhteistyöhön kenenkään kanssa, tamma olisi mieluummin vain puuhastellut muiden varsojen kanssa pienessä tarhassa. Uhmaikäinen oikein vähät välitti minusta ja kasvattajastaan, mutta suostui kyllä houkuttelun jälkeen rapsuteltavaksi. Kaunis poni neidistä on tulossa, ja ai että millainen ravi pikkuneidillä oli - muiden varsojen kompuroidessa Valerii heilutti kaulaansa ja sipsutteli koottua ravia ympäri tarhaa. Kunnon diiva, mutta odotan todella innolla, että tamma meille kohta puoliin saapuu.